Jeg ved virkelig ikke hvad jeg skal gøre mere... Jeg har skrevet herinde omkring det før: At min hest ikke kan lide biddet. Forslaget var at ride uden, det vil jeg også gerne, men hvem vil så undervise mig? Og jeg kommer ikke længere uden undervisning nu. Min hest har aldrig kunnet lide biddet. Derfor havde han kun været redet sammenlagt en måned til to inden jeg skiftede over til bidløs og red med det i 2 år udelukkende. Derefter begyndte jeg at ride mere med bid og det sidste halvandet år bortset fra de sidste 3 mdr, har jeg kun redet med bid bortset fra på tur. Han tygger ekstremt meget på det, i galoppen kan det virkelig høres, hvis jeg bare kan mærke hans mund, jeg har virkelig ikke ret meget fat. Han tygger på det bare jeg har kontakt når jeg trækker med ham, når han går i holdning i skridt - han er meget let på biddet, så jeg har virkelig ikke fat og sidder ikke og piller. Jeg skiftede så til et hs dynamic, og det gik også lidt bedre, men kun indtil første gang, hvor hesten var lidt spændt, fordi vi trænede mange overgange og min hest bare vil FREM - derfor de mange overgange. Og siden er det blevet som det var, med det gamle bid. Han tygger hele tiden lige meget hvor meget eller hvor lidt man har fat. Jeg har haft 2 andre ryttere oppe på ham, en meget dygtigere end mig, og mønsteret er det samme, han tygger - meget! Så nu er jeg nået dertil, hvor jeg har mest lyst til at droppe drømmen om stævner og lære at ride ham samlet med min halsrem. MEN det er jo total urealistisk i form af at jeg ikke kan komme videre fordi jeg ikke ved hvordan jeg skal komme det. Jeg SKAL have undervisning nu og har fundet en rigtig dygtig underviser(har jeg hørt, skal i hvert fald prøve ham) men jeg tvivler stærkt på, han vil undervise mig uden bid... Så hvad gør jeg? Jeg ved det virkelig ikke, synes det er helt håbløst  Jeg kan ikke længere gå på kompromi med min hest velbefindende, han trives virkelig ikke med det bid i munden, han er 100x mere afslappet med halsremmen på og er begyndt at lytte meget bedre efter denne, men hvor finder jeg en, der vil lære mig at ride dressur uden bid og i bedste fald med halsrem? For jeg har set på youtube at det kan lade sig gøre - og jeg vil gerne lære det, men der er ingen til at lære mig det  Ved ikke helt hvad jeg vil med dette indlæg, af med min frustration? Og måske et håb om at nogen har et råd? De vise sten måske?